als_Latn dik_Latn sna_Latn
Katër shtetasve shqiptarë u ndalohet hyrja në Maqedoni
Policia e Maqedonisë vazhdon me skandale, kësaj radhe duke i ndaluar hyrjen katër shtetasve shqiptarë.
Politiko
E Martë, 10 Shkurt 2015 | 19:56
0 Komente.
Kjo ka ndodhur me katër shtetas shqiptar nga qyteti i Fierit, të cilët kishin planifikuar për të udhëtuar në Maqedoni, por kjo i është pamundësuar nga ana e autoriteteve kufitare maqedonase në pikën kufitare të Bllacës.
Një nga të ndaluarit ka rrëfyer se arsyet e ndalimit ishin skandaloze dhe të paarsyeshme dhe se atyre u është thënë se kanë pasaporta të pavlefshme shqiptare.
Mateo Troka, një nga shtetasit shqiptarë : “Kaluam doganën e Kosovës, na verifikuan gjithçka në rregull dhe arritëm në doganën e Maqedonisë, e pasi vjen polici në autobus, sapo shikon që kisha pasaportë shqiptare, më zbriti mua dhe tre shtetas të tjerë shqiptarë. Na tha që ne shqiptarët duhet të ktheheshim në Shqipëri, sepse nuk keni vend në Maqedoni. Na kërkoi që të mos bënim shumë pyetje sepse përndryshe do na rrihnin”, ka theksuar njëri nga shtetasit shqiptar, Mateo Troka.
Ai tha se rastin e kanë denoncuar tek autoritetet kufitare të Kosovës, ndërsa për këtë apelojnë reagimin e autoriteteve shtetërore të Tiranës.
“Unë kërkoj nga qeveria jonë, nga organet kompetente, që të na japi një farë të drejte ose një farë sqarimi përse më kthejnë mua dhe shumë të tjerë. Fyerja më e madhe për mua ishte kur më thanë që me këtë pasaportë nuk hyn dot në Maqedoni”, theksoi Troka.
Mediat shqiptare kanë raportuar se raste të tilla të ndalimit të shtetasve shqiptarë vazhdimisht ndodhin në pikat kufitare të Maqedonisë. (INA)
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn